ચૂંટણી પંચે રાહુલ ગાંધીને નોટિસ અને ઇન્ટરવ્યુ પ્રસારિત કરનારી ચેનલ્સ સામે એફઆઈઆર દાખલ કરવાના આદેશ પર કોંગ્રેસ ભડકી છે. ચૂંટણી પંચમાં ફરિયાદ બાદ કોંગ્રેસના પ્રવક્તા રણદીપ સુરજેવાલાએ કહ્યું છે કે, જે આધાર પર રાહુલ ગાંધીને નોટિસ મોકલવામાં આવી છે, તે આધાર પર વડાપ્રધાન મોદી વિરુદ્ધ પણ સૌપ્રથમ એફઆઈઆર નોંધાવી જોઈએ. કોંગ્રેસ નેતાઓએ વડાપ્રધાન મોદી ઉપરાંત અમિત શાહ, અરુણ જેટલી અને પીયૂષ ગોહેલ પર પણ કાર્યવાહીની માગ કરી છે. કોંગ્રેસના જણાવ્યા મુજબ, ભાજપ નેતાઓએ પણ ચૂંટણી પ્રચાર શાંત થયા બાદ મીડિયા સાથે વાત કરી હતી, તો રાહુલના ઇન્ટરવ્યુ સાથે જ કેમ આવું?